Η τηλεοπτική μίνι σειρά του HBO «Τσέρνομπιλ» ενθουσίασε κοινό και κριτικούς, φέρνοντας ξανά στην επικαιρότητα το χειρότερο πυρηνικό ατύχημα της ιστορίας με τρόπο που συνδύαζε μοναδικά τη δραματοποίηση με την αίσθηση του ντοκιμαντέρ. Ωστόσο, όπως ξέρουμε όλοι, αν και το Τσέρνομπιλ ήταν το πιο καταστροφικό ατύχημα του είδους του, δεν ήταν το μόνο μεγάλο πυρηνικό ατύχημα της ιστορίας: 25 χρόνια μετά, στην Ιαπωνία, έλαβε χώρα η άλλη μεγάλη καταστροφή- αυτή του πυρηνικού σταθμού Φουκουσίμα Νταΐτσι, που οφείλεται στον καταστροφικό σεισμό των 9 Ρίχτερ που συγκλόνισε τη χώρα το 2011.

Οι ιαπωνικές αρχές δημιούργησαν μια απαγορευμένη ζώνη 20 χλμ γύρω από τη Φουκουσίμα. Η έκταση των επιπτώσεων από την καταστροφή είναι ακόμα σε μεγάλο βαθμό άγνωστη. Σύμφωνα με κάποιες ενδείξεις, οι μεταλλάξεις στην περιοχή έχουν σημειώσει μεγάλη άνοδο, ενώ η World Nuclear Association εκτιμά πως, παρά την ταχεία αντίδραση των αρχών, που απομάκρυναν 100.000 ανθρώπους από τις εστίες τους, το ατύχημα προκάλεσε έμμεσα περίπου 1.000 θανάτους. Ο πυρηνικός σταθμός της Φουκουσίμα δεν λειτουργεί, ωστόσο υπάρχουν ακόμα ανησυχίες ως προς την ασφάλεια κατά τις εργασίες παροπλισμού και καθαρισμού.

Ακολουθούν εικόνες από την απαγορευμένη ζώνη.